অনুসন্ধানে জানা যায়, সরকারি কোনো ছুটি ছাড়া সপ্তাহে ৬ দিন কোমলমতি শিশুদের পাঠদানে ব্যস্ত থাকার কথা। এ নিয়ে মন্ত্রণালয়ের নির্দেশনাও রয়েছে যে, কোনো শিক্ষা অফিসার স্কুল চলাকালীন সময়ে কোনো প্রধান শিক্ষককে উপজেলা কার্যালয়ে ডেকে আনতে পারবেন না। কিন্তু চাঁদপুরে প্রাথমিক শিক্ষা বিভাগ নিজেদের খামখেয়ালিপনায় অর্থ আত্মসাতের চিন্তায় মন্ত্রণালয়ের প্রজ্ঞাপন ছাড়া প্রতি মতবিনিময় সভার নামে শিক্ষকদেরকে কাছ থেকে চাঁদা গ্রহণ করার অভিযোগ উঠেছে। এসব চাঁদা উত্তোলনে ব্যবহার করা হচ্ছে ক্লাস্টার প্রধান এটিওদেরকে।